*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*8. számú előterjesztés*

Bátaszék Város Önkormányzat Képviselő-testületének 2024. január 31-én

15:30 órakor megtartandó ülésére

*a 2024. évi közmeghallgatás időpontjának kitűzése*

|  |
| --- |
| **Előterjesztő:** dr. Bozsolik Róbert polgármester    **Készítette:** dr. Firle-Paksi Anna aljegyző    **Törvényességi ellenőrzést végezte:** dr. Firle-Paksi Anna aljegyző  **Tárgyalja:**  ----------------- |

**Tisztelt Képviselő-testület!**

Magyarország helyi önkormányzatairól szóló 2011. évi CLXXXIX. 54. §-a értelmében:

*„A képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek. A közmeghallgatás a helyi lakosság, valamint a helyben érdekelt szervezetek képviselőinek személyes megjelenése nélkül,*

*a) lehetőség szerint a különböző helyszínen jelen lévők között, egy időben, valós idejű kommunikációt lehetővé tévő, kép és hang egyidejű továbbítására alkalmas elektronikus hírközlő eszköz útján, illetve*

*b) a honlapon való közzététel útján*

*is megtartható. A közmeghallgatás időpontját megelőzően lehetőséget kell biztosítani arra, hogy az érintettek írásban is észrevételeket tehessenek és kérdéseket tehessenek fel. Az elhangzott, illetve az írásban megfogalmazott javaslatra, kérdésre a közmeghallgatáson vagy legkésőbb tizenöt napon belül választ kell adni. A képviselő-testület a közmeghallgatás eredményessége érdekében minden alkalmas eszközt – így különösen helyi műsorszóró szolgáltatást, hirdetményi vagy közösségi felületeket – is igénybe vehet.”*

2024-ben **április 17-én (szerda) 17 órakor** kerülne sor a Városháza Házasságkötő termében.

Az eddigi gyakorlatot követve - igy a hivatkozott jogszabálynak is eleget téve - a közmeghallgatás előtt az állampolgárok telefonon jelezhetik gondjaikat, javaslataikat, észrevételeiket, kérdéseiket, melyekre a közmeghallgatás alatt választ is kapnak.

A fentiekre tekintettel javasoljuk az alábbi határozati javaslat elfogadását:

**H a t á r o z a t i j a v a s l a t :**

**a 2024. évi közmeghallgatás összehívására**

Bátaszék Város Önkormányzatának Képviselő-testülete *Magyarország helyi önkormányzatairól szóló 2011. évi CLXXXIX. 54. §-ában* foglaltakra figyelemmel

**2024. április 17-én (szerda) 17.00 órai**

kezdettel közmeghallgatást tart a Városháza földszinti házasságkötő termében.

**Napirendi javaslat:**

1. Tájékoztató a Társadalmi Ellenőrző Tájékoztató Társulás 2023. év tevékenységéről, a Bátaapáti tároló működéséről

Előterjesztő: Tornóczki Gábor TETT elnök

Dr. Kereki Ferenc igazgató RHK Kft.

1. Tájékoztató a városi önkormányzat 2023. évi célkitűzéseinek teljesüléséről

Előterjesztő: dr Bozsolik Róbert polgármester

1. Tájékoztató a városi önkormányzat 2024. évre tervezett feladatairól

Előterjesztő: dr. Bozsolik Róbert polgármester

4. Lakossági észrevételek, felvetések

Az állampolgárok 13 órától 16.30 óráig telefonon bejelenthetik javaslataikat, észrevételeiket, melyekre a közmeghallgatás alatt választ is kapnak.

A képviselő-testület felkéri a város polgármesterét, hogy a közmeghallgatás időpontját a helyben szokásos módon tegye közzé.

*Határidő:* 2024. április 5.

*Felelős*: dr. Bozsolik Róbert polgármester

(a közmeghallgatás meghirdetéséért)